|  |
| --- |
| Osa artikkelisarjaa |
| Juutalaisuus |
| Daavidin tähti |
| Uskonto
* Jumala
	+ Nimet
* 613 käskyä
* Halakha
* Kabbala
* Košer
* Messias
* Nooan liitto
* Valittu kansa

 |
| Tekstit
* Tanak
	+ Toora
	+ Nevi’im
	+ Ketuvim
* Talmud
	+ Mišna
	+ Gemara
* Midraš
* Tosefta
* Targum
* Zohar

 |
| Perinteet
* Bar mitsva
* Berit mila
* Cheder
* Hevra kaddiša
* Ješiva
* Kipa
* Menora
* Mezuza
* Mikve
* Pidjon haben
* Rukoukset
	+ Šema Israel
	+ Amida
	+ Kaddiš
	+ Minjan
	+ Birkat hamazon
	+ Havdala
* Sapatti
* Šofar
* Tallit
* Tefillin
* Tzedaka
* Zeved habat

 |
| Pyhät paikat
* Kaupungit
	+ Jerusalem
	+ Safed
	+ Hebron
	+ Tiberias
* Synagoga
* Jerusalemin temppelit
* Ilmestysmaja

 |
| Historia
* Abraham
* Iisak
* Jaakob
* Mooses
* Aaron
* Daavid
* Salomo
* Israelin kuningaskunta
* Juudan kuningaskunta
* Babylonin vankeus
* 1. juutalaissota
* 2. juutalaissota
* Haskala
* Alija
* Nyky-Israel
* Arabien–Israelin konflikti

 |
| Suuntaukset
* Ortodoksinen
	+ Haredi
	+ Hasidismi
	+ Moderni
* Konservatiivinen
* Reformistinen
* Karaiitit
* Rekonstruktionistinen
* Humanistinen

 |
| Muuta
* Juutalaiset
* Sionismi
* Antijudaismi
* Antisemitismi
	+ Pogromit
	+ Holokausti
* Daavidintähti
* Juutalainen filosofia
* Juhlapäivät
	+ Roš hašana
	+ Jom kippur
	+ Sukkot
	+ Pesah
	+ Šavuot
	+ Purim
	+ Hanukka
* Kohen
* Juutalaisuuden kritiikki
* Posek
* Rabbi
* Rebbe

 |
| * n
* k
* m
 |

**Beta Israel** (suom. *Israelin huone*) eli ***Etiopian juutalaiset*** ovat etiopialaista alkuperää olevia juutalaisia. Heistä käytetään myös termiä **falaša** eli *ulkopuoliset* tai *muukalaiset*, mutta etiopianjuutalaiset katsovat termin olevan loukkaava.

Alkuperä
--------

Etiopian juutalaisten alkuperä on hämärän peitossa, ja siitä on useita teorioita, myös Beta Israelin omassa perimätiedossa. Erään uskomuksen mukaan osa israeliiteista asettui Etiopiaan paettuaan Egyptistä, ja toisten traditioiden mukaan he polveutuvat Danin heimosta tai Menelik I:n, kuningas Salomon ja Saban kuningattaren pojan, juutalaisesta henkivartijasta, tai Jerusalemin ensimmäisen temppelin tuhon jälkeen paenneista juutalaisista. Tutkijat ovat ehdottaneet etiopianjuutalaisten alkuperäksi myös esimerkiksi Jemenistä tulleita juutalaisia tai useammassa muuttoaallossa tulleita pieniä juutalaisryhmiä, joiden kautta Etiopian alkuperäistä väestöä liittyi juutalaisyhteisöön, tai myöhemmin kristinuskon kautta juutalaisuuden omaksuneita etiopialaisia.

Falašojen asuinalue Etiopiassa.
Pariisin antropologian instituutin tutkijoiden vuonna 1999 tekemän geneettisen tutkimuksen mukaan falašat eivät polveudu juutalaisista, vaan Etiopian historiallisesta väestöstä. Tutkimuksessa tutkittiin falašojen ja muiden etiopialaisten Y-kromosomin tiettyjä haploryhmiä. Samanlaisiin tuloksiin päästiin samana vuonna Washingtonin yliopistossa tehdyssä tutkimuksessa. Vuoden 2012 tutkimus esitti, että etiopianjuutalaisten yhteisön perusti yli 2 000 vuotta sitten luultavasti suhteellisen pieni määrä muualta tulleita juutalaisia, joiden yhteisöön liittyi paikallista väestöä, minkä seurauksena etiopianjuutalaisista tuli geneettisesti muista juutalaisryhmistä kaukainen ryhmä. 2020 julkaistun tutkimuksen mukaan etiopianjuutalaisten geenit ovat pääosin itäafrikkalaista alkuperää, mutta noin 20 % heidän DNA:staan on Lähi-idästä ja osoittaa geneettistä samankaltaisuutta nykyisten juutalais- ja arabiväestöjen sekä pronssikautisten kanaanilaisten kanssa. Tulos kertoo enemmän yleisesti Lähi-idästä tulleesta vaikutuksesta kuin suorasta yhteydestä tiettyyn ryhmään.

Historia
--------

Juutalaisista Etiopiassa on ensimmäiset maininnat antiikin kreikkalaisissa lähteissä 200 eaa. 100-luvulla jaa. Etiopian juutalaiset kuuluivat Aksumin kuningaskuntaan. 300-luvulla jaa. juutalaisuus oli laajalle levinnyt uskonto falašojen alueella. 950-luvulla falašat kapinoivat Aksumia vastaan kuningatar Judithin johdolla. Aksumin kuningaskunnan Zagwe-dynastian aikana falašoilla oli suuri vaikutusvalta maassa. 1450-luvulla Etiopia valloitti falašojen maat ja heitä alettiin vainota. Falašat kapinoivat 1500-luvulla ja 1616 etiopialaiset suorittivat keisari Susneyosin johdolla falašojen joukkomurhia. Vainoamisen, maastamuuton ja kääntymisen seurauksena falašojen määrä putosi alkuperäisistä sadoista tuhansista muutamaan tuhanteen. Falašat tulivat länsimaiseen tietoisuuteen vasta 1790-luvulla. 1800-luvulla heidän luonaan työskenteli eurooppalaisia lähetyssaarnaajia, jotka yrittivät käännyttää heitä kristinuskoon kertomalla, että juutalaisessa uskossa odotettu messias oli jo elänyt Jerusalemissa. Vuonna 1862 joukko falašoja lähti vaellukselle kohti Palestiinaa tarkistamaan asiaa. Taudit ja nälkä pakottivat kuitenkin falašat hylkäämään retken jo Axumissa.

Israel julisti vuonna 1975, että falašoilla oli oikeus Israelin kansalaisuuteen. Etiopian sisällissodan aikana tuhannet falašat joutuivat pakolaisleireille Sudaniin. Sieltä noin 6 000 falašaa pääsi Israeliin vuosien 1979–1984 välillä. Sisällissodan pahetessa Israel käynnisti operaatio Mooseksen vuosina 1984–1985, jolloin 7 000 falašaa kuljetettiin ilmateitse Israeliin. Vuonna 1991 kuljetettiin 14 000 falašaa Addis Ababan lentokentältä Israeliin.

### Alija Israeliin

Alija Etiopiasta verrattuna koko alijaan Israeliin| Vuosina | Etiopialaissyntyisten juutalaisten 
maahanmuutto Israeliin | Maahanmuutto 
Israeliin yhteensä |
| --- | --- | --- |
| 1948–51 | 10 | 687 624 |
| 1952–60 | 59 | 297 138 |
| 1961–71 | 98 | 427 828 |
| 1972–79 | 306 | 267 580 |
| 1980–89 | 16 965 | 153 833 |
| 1990–99 | 39 651 | 956 319 |
| 2000–04 | 14 859 | 181 505 |
| 2005-09 | 12 586 | 86 855 |
| 2010 | 1 652 | 16 633 |
| 2011 | 2 666 | 16 892 |
| 2012 | 2 432 | 16 557 |
| 2013 | 450 | 16 968 |

Kulttuuri
---------

### Elinkeinot

Useimmat falašat ovat perinteisesti olleet maanviljelijöitä. He viljelivät hirssiä ja hedelmiä. 1980-luvun nälänhätä, kuivuudet ja maastamuutto ovat tyhjentäneet useita vanhoja maanviljelijäyhteisöjä. Falašojen talot ovat ympyrän muotoisia ja niiden seinät rakennetaan kivestä, puusta tai mudasta. Kylät sijaitsevat usein jokien lähellä ja erillään kristittyjen kylistä.

### Yhteiskunta

Israelin rajavartioston sotilas.
Kuten monissa muissakin juutalaisissa yhteisöissä, falašojen yhteisö on keskittynyt uskonnon ympärille. Jokaisella isolla kylällä tai pienempien kylien joukolla on johtaja nimeltä *kess*, joka johtaa yhteisöä. *Cahen* hoitaa uskonnolliset asiat ja tutkii tooraa. *Bebtara* avustaa *cahenia*.

Kuten monissa muissakin juutalaisissa yhteisöissä, falašojen yhteisö on keskittynyt uskonnon ympärille. Jokaisella isolla kylällä tai pienempien kylien joukolla on johtaja nimeltä *kess*, joka johtaa yhteisöä. *Cahen* hoitaa uskonnolliset asiat ja tutkii tooraa. *Bebtara* avustaa *cahenia*. Cahenet johtavat käytännössä falašojen yhteisöä.

### Uskonto

Suuri valtaosa falašoista on juutalaisia. Pitkä eristys muista juutalaisista yhteisöistä on johtanut erilaisen uskonnon muodostumiseen. Falašat eivät esimerkiksi tunne Talmudia. Sen sijaan falašojen uskonto perustuu pitkälti *Oritiin* eli Tooraan. Falašoilla on omat rabbinsa. Falašat myös viettävät sapattia ja poikalapset ympärileikataan. Falašat viettävät juhlapäivää nimeltä *Sigd*, jota ei vietetä muissa juutalaisissa yhteisöissä. Siinä juhlitaan juutalaisten paluuta karkotuksesta Babyloniasta.

Tunnettuja Etiopian juutalaisia
-------------------------------

Etiopian juutalaisia vaikuttaa Isrelissa useilla eri yhteiskunnan aloilla, muun muassa urheilussa, politiikassa ja taiteissa. Kansainvälisesti tunnetuimpia ovat vuoden 2013 Miss Israel Yityish Aynaw sekä huippumalli Esti Mamo. Etiopianjuutalaistaustaisia Knessetin jäseniä ovat olleet muun muassa Pnina Tamano-Shata ja Shlomo Molla. Yhdysvaltalainen koomikko-näyttelijä Tiffany Haddish on isänsä puolelta etiopianjuutalaista syntyperää.

Lähteet
-------

* Giles, Bridget: *Peoples of East Africa*. The Diagram Group, 1997. ISBN 0-8160-3484-2. (englanniksi)

### Viitteet

1. ↑  Israel Central Bureau of Statistics: The Ethiopian Community in Israel
2. ↑  ‘Wings of the Dove’ brings Ethiopia’s Jews to Israel *The Jerusalem Post - JPost.com*. Viitattu 12 September 2015.
3. ↑  Focus U.S.A.-Israel News – Haaretz Israeli News source  2.4.2008. Haaretz.com.  Arkistoitu 5.2.2010. Viitattu 25.12.2010.
4. 1 2  Ethiopian Jews, Rich past, Rich future *African American Registry*. Viitattu 28.8.2021. (englanniksi)
5. ↑  Who are the Ethiopian Jews? *www.jewishvirtuallibrary.org*. Viitattu 5.3.2021.
6. 1 2 3  Giles 1997, s. 49
7. ↑  The plight of Ethiopian Jews in Israel *BBC News*.  24.5.2015. Viitattu 28.8.2021. (englanniksi)
8. ↑  Beta Israel | Encyclopedia.com *www.encyclopedia.com*. Viitattu 28.8.2021.
9. ↑  Amanda Borschel-Dan: Scholarly SWAT team forged to rescue endangered Ethiopian Jewish oral tradition *www.timesofisrael.com*. Viitattu 28.8.2021. (englanniksi)
10. ↑  Lucotte G, Smets P.: Origins of Falasha Jews studied by haplotypes of the Y chromosome Paris International Institute of Anthropology. Viitattu 9.11.2010. (englanniksi)
11. ↑  Jewish and Middle Eastern non-Jewish populations share a common pool of Y-chromosome biallelic haplotypes University of Washington. Viitattu 9.11.2010. (englanniksi)
12. ↑  Sharon Begley: Genetic study offers clues to history of North Africa's Jews *Reuters*.  6.8.2012. Viitattu 5.3.2021. (englanniksi)
13. ↑  Lily Agranat-Tamir, Shamam Waldman, Mario A. S. Martin, David Gokhman, Nadav Mishol, Tzilla Eshel: The Genomic History of the Bronze Age Southern Levant.  *Cell*, 28.5.2020, nro 5, s. 1146–1157.e11. PubMed:32470400. doi:10.1016/j.cell.2020.04.024. ISSN 0092-8674. Artikkelin verkkoversio.  English
14. ↑  Giles 1997, s. 48
15. ↑  Immigration to Israel: Total Immigration, from Ethiopia (1948–2013)
16. ↑  Giles 1997, s. 50
17. 1 2  Giles 1997, s. 51
18. ↑  Gabe Fisher: All the kingmaker’s men, and women *www.timesofisrael.com*. Viitattu 10.4.2019. (englanniksi)
19. ↑  From Ethiopia to the Knesset: Shlomo Molla Lives the Israeli Dream *Algemeiner.com*. Viitattu 10.4.2019. (englanniksi)
20. ↑  She Ready! *The Forward*. Viitattu 10.4.2019. (englanniksi)

Aiheesta muualla
----------------

* Kuvia tai muita tiedostoja aiheesta **Beta Israel** Wikimedia Commonsissa